Salvador Dalí

**Salvador Domingo Felipe Jacinto Dali** (Figueres, 11. maj 1904 – Figueres, 23. januar 1989) bio je katalonski slikar iz Španije.

Rođen u Figueresu, Katalonija, Španija, Dalí je formalno obrazovanje iz likovne umjetnosti stekao u Madridu. Pod utjecajem impresionizma i renesansnih majstora od mladosti ga sve više privlače kubizam i avangardni pokreti.[3] Približio se nadrealizmu kasnih 1920-ih i pridružio se nadrealističkoj grupi 1929. godine, ubrzo postajući jedan od njenih vodećih eksponenta. Njegovo najpoznatije djelo, *Postojanost sjećanja*, završeno je u avgustu 1931. godine i jedna je od najpoznatijih nadrealističkih slika. Dalí je živio u Francuskoj tokom Španskog građanskog rata (1936. do 1939.) prije nego što je otišao u Sjedinjene Države 1940. gdje je postigao komercijalni uspjeh. Vratio se u Španiju 1948. godine gdje je najavio povratak katoličkoj vjeri i razvio svoj stil "*nuklearnog misticizma*", zasnovan na njegovom interesovanju za klasicizam, misticizam i novija naučna dostignuća.

Dalijev umjetnički repertoar uključivao je slikarstvo, grafiku, film, skulpturu, dizajn i fotografiju, ponekad u suradnji s drugim umjetnicima. Pisao je i beletristiku, poeziju, autobiografiju, eseje i kritiku. Glavne teme u njegovom radu uključuju snove, podsvijest, seksualnost, religiju, nauku i njegove najbliže lične odnose. Na zaprepaštenje onih koji su visoko cijenili njegov rad i na iritaciju njegovih kritičara, njegovo ekscentrično i razmetljivo javno ponašanje često je privlačilo više pažnje nego njegova umjetnička djela. Njegova javna podrška frankističkom režimu, njegove komercijalne aktivnosti i kvalitet i autentičnost nekih njegovih kasnijih djela također su bili kontroverzni. Njegov život i rad su imali važan uticaj na druge nadrealiste, pop art i savremene umetnike kao što su Jeff Koons i Damien Hirst.

Kombinovanjem najheterogenijih detalja, koji su često dani u prostorno deformiranim odnosima, ali slikani realističnim načinom, konstruiše iracionalan i sablastan svijet vizija iz grozničavih snova i halucinacija ("Ustrajnost sjećanja", "Žirafa u plamenu", "Gala", "Slutnja građanskog rata", "Posljednja večera"). Dalijev umjetnički opus uključuje slike, grafike, skulpture, dizajn, film i fotografiju, a često je surađivao i sa drugim umjetnicima. Pored toga, pisao je i poeziju, fikciju, kritike, autobiografiju i eseje. Glavne teme njegovih radova su podsvijest, religija, seksualnost, nauka i bliski, lični odnosi. Osim djela, njegovo ekscentrično javno pojavljivanje često je privlačilo mnogo pažnje.

Ilustrirao je Dantea i Cervantesa. U svojim knjigama ("Tajni život Salvadora Dalija") i konferensama isticao je bez rezerve "veličinu svoga genija". S Luisom Buñuelom snimio je avangardne filmove "Andaluzijski pas" i "Zlatno doba", a radio je i uspjele inscenacije i kostime za balete.

Dva velika muzeja su posvećena radu Salvadora Dalija: Teatar muzej Salvadora Dalija u Figueresu, Španiji, i Salvador Dali Muzej u St. Petersburgu, Floridi.

desno|mini|Teatar i muzej Salvadora Dalija

## Reference 
## Literatura 
* ''Carré d'Art (Salvador Dali)'', Jean-Pierre Thiollet, Anagramme, 2008. 

## Vanjski linkovi 
### Galerije 
* Dali-Gallery.com – Over 1500 high quality paintings, drawings, watercolors and objects
* Gallery (uffs.net)
* Olga's Gallery: Salvador Dalí
* Art Reproductions of Dalí
* Virtual Dalí  – Gallery of Salvador Dalí's artwork (several hundred images); Uses Macromedia Flash

### Biografije i novosti 
* Biography and works of Salvador Dalí – From the Rotten Library
* Dalí's surreal wind-powered organ lacks only a rhinoceros
* Documentary on Google Video about Salvador Dalí (runtime 75 minutes)
* Fantasyarts.net: Salvador Dalí – Historical site
* MundoArte: Biography of Salvador Dalí
* Salvador Dalí: a Genius?  – Article from Bohème Magazine
* UbuWeb: Salvador Dalí – Interview and bank advertisement.

### Ostali linkovi 
* Watch Un Chien Andalou  at LikeTelevision
* Erotica in Art - Salvador Dalí in the "History of Art"
* Gala-Salvador Dalí Foundation English language site 
* Salvador Dalí: a Migraineur? 
* St. Petersburg Dalí Museum
* A brush with Dalí's Muse, Guardian article, May 2005

Kategorija:Španski slikari
Kategorija:Biografije, Figueres
Kategorija:Rođeni 1904.
Kategorija:Umrli 1989.